Linux Indítólemez HOGYAN: Vegyes témakörök.

Következő Előző Tartalom

## 8. Vegyes témakörök.

## 8.1 A gyökér állományrendszer méretének csökkentése

Előfordul, hogy a gyökér állományrendszer túl nagy, hogy ráférjen egy lemezre, még tömörítés után is. Létezik néhány módszer az állományrendszer méretének csökkentésére, amit a hatékonyság szerint csökkenő sorrendben bemutatunk:

Lemez sűrűségének növelése

  Alapértelmezés szerint a formázott floppy lemezek 1440K méretűek, de nagyobb sűrűségre is formázhatók. Az fdformat a következő formátumokra képes a lemezeid megformázni: 1600, 1680, 1722, 1743, 1760, 1840, és 1920. A legtöbb 1440K-s meghajtó támogatja az 1722K-t, ezért ez az indítólemezek által használt formátum. Nézd meg a fdformat manuált és a /usr/src/linux/Documentation/devices.txt-t.

Parancsértelmező cseréje

  A Linux néhány népszerű parancsértelmezője, mint a `bash` és a `tcsh`, nagy és sok eljáráskönyvtárat igényel. Léteznek könnyű súlyú alternatív parancsértelmezők, mint az `ash`, `lsh`, `kiss` és a `smash`, amik jóval kisebbek és nagyon kevés (vagy egy sem) eljáráskönyvtárat idényelnek. Ezek legtöbbjét az következő címen találod: http://metalab.unc.edu/pub/Linux/system/shells/ Győződj meg róla, hogy az általad használni kívánt parancsértelmező képes-e futtatni az összes `rc`-beli állományt, amit csatolni szeretnél az indítólemezedre.

Eljáráskönyvtárak és binárisok megnyirbálása

  A legtöbb eljáráskönyvtár és bináris nincs megnyirbálva (debug információt is tartalmaznak). A '`file`' programot lefuttatva ezekre az állományokra megtudod, hogy '`not stripped (nincs megnyírbálva)`', vagy mégis. Amikor binárisokat másolsz a gyökér állományrendszeredre, jó ötleg a következőket használnod:

              objcopy --strip-all HONNAN HOVÁ

  Amikor eljáráskönyvtárt másolsz, használd a következőt:

              objcopy --strip-debug HONNAN HOVÁ

Nem-kritikus állományok eszközlemezre másolása

  Ha valamely binárisra nincs szükség közvetlenül a rendszerindításkor, vagy a bejelentkezéskor, átteheted az eszközlemezre. Nézd meg a Building a utility disk fejezetet a részletekért. Elgondolkodhatsz a modulok eszközlemezre való áthelyezéséről is.

## 8.2 Nem memórialemez gyökér állományrendszerek.

A Building a root filesystem fejezet megmutatta, hogy hogyan készíthetsz tömörített gyökér állományrendszert, ami a rendszer indulásakor a memórialemezre töltődik. Sok előnye van ennek a technikának, így előszeretettel használják. Azonban néhány kevés memóriával rendelkező rendszer esetén nincs elegendő RAM ehhez, így közvetlenül a lemezről kell használnia a beillesztett gyökér állományrendszert.

Az ilyen állományrendszereket pillanatnyilag könnyebb elkészíteni, mint a tömörített gyökér állományrendszereket, mert közvetlenül a lemezen elkészíthetők, nem kell más eszközt használni, és nem kell őket tömöríteni. Megmutatjuk, hogy ennek elkészítése hol különbözik a korábban ismertetett eljárástól. Ha ezt választod, tartsd észben, hogy sokkal kevesebb helyet tudsz majd használni.

1. Számold ki, hogy mennyi helyed lesz a gyökér állományok számára. Ha egy indító/gyökér lemezt készítesz, rá kell hogy férjen egyetlen lemezre a kernel összzes blokkja és a gyökér állományrendszer összes blokkja.
2. Használd az `mke2fs`-t, hogy megfelelő méretű gyökér állományrendszert készíthess a lemezen.
3. Méretezd az állományrendszert a fentiek szerint.
4. Ha készen vagy vele, csatold le az állományrendszert, és másold át egy lemez állományba, de ne tömörítsd be.
5. Vidd át a kernelt a fent leírt módon a lemezre. Amikor elkészültél a memórialemez szó kiszámolásával, állítsd a 14. bitet nullára, hogy jelezd a rendszer számára, nem kell a gyökér állományrendszert memórialemezre tölteni. Futtasd a `rdev`'s parancsot a fent leírt módon.
6. Vidd át a gyökér állományrendszert, mint korábban.

Több gyorsítást eszközölhetsz. Ha két-lemezes készletet készítesz, az egész gyökér állományrendszert elkészítheted a második lemezen, nem kell átmozgatnod merevlemezre lemez állományba, majd vissza. Ezenkívül ha egylemezes indító/gyökér lemezt készítesz és LILO-t használsz, készíthetsz a lemezen egyetlen állományrendszert, mely tartalmazza a kernelt, a LILO állományait és a gyökér állományokat, majd egyszerűen lefuttatod a LILO-t az utolsó lépésben.

## 8.3 Eszközlemez készítése.

Eszközlemezt készíteni viszonylag könnyű -- egyszerűen készíts állományrendszert egy formázott lemezre, majd másolj állományokat rá. Ahhoz, hogy indítólemezzel használhasd, illeszd be kézzel a rendszer elindulása után.

A fentebb említett utasításokban említettük, hogy az eszközlemezt a `/usr`-be illesztve is használhatjuk. Ebben az esetben a binárisokat a `/bin` alkönyvtárba kell tenni az eszköz lemezeden, hogy a path-ban levő /usr/bin megtalálja őket. Egyéb az eszköz lemezen elhelyezett binárisokhoz szükséges eljáráskönyvtárakat a `/lib` alkönyvtárba kell tenned az eszközlemezen.

Több fontos dolgot észben kell tartanod, amikor eszközlemezt tervezel:

1. Ne tegyél kritikus rendszer binárisokat és eljáráskönyvtárakat az eszközlemezre, mert nem lesz beilleszthető, míg a rendszer teljesen el nem indult.
2. Nem tudsz egyszerre floppy lemez és floppy szalag meghajtót használni. Ez azt jelenti, hogyha floppy szalag meghajtód van, nem fogsz tudni hozzáférni, amíg az eszköz lemezed be van illesztve.
3. Az eszközlemezen lévő állományok hozzáférése lassú lesz.

A Sample utility disk directory listing függelékben találsz példát az eszközlemezre. Íme néhány hasznos ötlet az állományokat illetően: lemez vizsgáló és manipuláló programok (`format, fdisk`), állományrendszer vizsgáló és manipuláló programok (`mke2fs, fsck, debugfs, isofs.o`), kicsi szövegszerkesztő (`elvis, jove`), tömörítő és archiváló eszközök (`gzip, tar, cpio, afio`), szalag eszközök (`mt, tob, taper`), kommunikációs eszközök (`ppp.o, slip.o, minicom`) és eszközkezelő szerszámok (`setserial, mknod`).

Következő Előző Tartalom