Linux Indítólemez HOGYAN: Erőforrások és mutatók

Következő Előző Tartalom

## 11. Erőforrások és mutatók.

Ha újraírsz egy csomagot, mindig a legfrisebb változatot szerezd be, ha nincs jó indokod másként cselekedni.

## 11.1 Előre elkészített indítólemezek.

Ezek a disztribúciós lemezek forrásai. Légyszíves tükör szervert használj a letöltéskor, hogy csökkentsd ezen gépek terheltségét.

- Slackware indítólemezek, gyökérlemezek és Slackware tükör szerverek
- RedHat indítólemezek és Red Hat tükör szerverek
- Debian indítólemezek és Debian tükör szerverek

A disztribúciós lemezek mellett a következő mentő lemezeket használhatod. Ha máshogy nem rendelkeztek, a http://metalab.unc.edu/pub/Linux/system/recovery/!INDEX.html alkönyvtárban megtalálod őket.

- `tomsrtbt`, Tom Oehser készítette, egylemezes indító/gyökér lemez, 2.0-s kernelre alapozva, széles eszköz és program támogatással. Támogat IDE, SCSI, szalagos egységeket, hálózati csatolókat, PCMCIA-t, és így tovább. Kb. 100 eszköz és szerszám programot tartalmaz, beleértve a lemezek javítására és helyreállítására szolgáló programokat. A csomag mindemellett szkripteket tartalmaz az image-k szétszedésére és újragyártására, hogy szükség esetén új dolgokat tehess bele.
- `rescue02`, John Comyns készítette, ez egy 1.3.84-es kernelre alapozott mentő lemez, IDE, Adaptec 1542 és NCR53C7,8xx támogatással. ELF binárisokat használ, de elegendő utasítást tartalmaz, tehát bármely rendszeren használható. Rendszerindítás után betölthető modul formájában biztosít más SCSI kártyákhoz támogatást. Valószínűleg 4Mb RAM-mal rendelkező rendszereken nem fog működni, hiszen 3Mb-s memórialemezt használ.
- `resque_disk-2.0.22`, Sergei Viznyuk készítette, ez egy teljes értékű indító/gyökér lemez, 2.0.22-es kernelre alapozva, beépített IDE és több különböző SCSI vezérlő támogatással, ELF és AOUT binárisokkal. Több modult, hasznos eszközt tartalmaz merevlemezek javítására és helyreállítására.
- `cramdisk` image-k, 2.0.23-as kernelre alapozva, 4 és 8 Mb memóriával rendelkező gépek számára. Belefordítottak matematikai társprocesszor emulációt és hálózatozást (PPP és betárcsázó szkriptek, NE2000, 3C509) és párhuzamos csatolófelületes ZIP meghajtó támogatást is. Ezek a lemezek 4Mb RAM-mal rendelkező 386-on elindulnak. MSDOS támogatást is beillesztettek, így DOS partícióra is letölthetsz hálózatról.

  http://metalab.unc.edu/pub/Linux/system/recovery/images

## 11.2 Mentő csomagok.

Jónéhány mentő lemez készítésére alkalmas csomagot találsz a metalab.unc.edu címen. Ezekkel a csomagokkal megadod, hogy mely állományokat szeretnéd csatolni, és a szoftver automatizálja (változó mélységben) az indítólemez készítését. Nézd meg a http://metalab.unc.edu/pub/Linux/system/recovery/!INDEX.html címet további információkért. Gondosan ellenőrizd az állományok dátumát -- néhány ilyen csomagot jóideje nem frissítettek, és nem támogatja a memóriába töltődő tömörített gyökér állományrendszer készítését. A legjobb tudomásunk szerint csak a Yard csomag tudja ezt.

## 11.3 Graham Chapman parancsértelmező szkriptje

Graham Chapman készített egy szkriptcsomagot, ami hasznos példa lehet az indítólemezek készítésére. Eme HOGYAN előző verziójának függelékében szerepeltek a szkriptek, de átkerültek az alábbi honlapra:

http://www.zeta.org.au/~grahamc/linux.html

Kényelmesnek találhatod ezen szkriptek használatát, és ha így van, gondosan olvasd el az utasításokat -- például, ha rossz swap eszközt választasz, úgy találnád, hogy a gyökér állományrendszered teljesen és véglegesen letörlődött. Ügyelj rá, hogy pontosan konfigurálod, mielőtt használod!

## 11.4 LILO -- a Linux betöltő.

Werner Almesberger írta. Nagyon jó indító betöltő, a dokumentációja az indító szektor tartalmáról és az indulási folyamat korai fázisáról is tartalmaz tartalmaz információkat.

Ftp-vel megtalálod a ftp://tsx-11.mit.edu/pub/linux/packages/lilo/ címen, valamint a Metalab-on és a tükrözésein.

## 11.5 Linux GYIK és HOGYANok.

Több forrásból is beszerezheted őket. Nézd meg a `news.answers` és a `comp.os.linux.announce` usenet hírcsoportokat.

A GYIK-et megtalálod a http://metalab.unc.edu/pub/Linux/docs/faqs/linux-faq címent, és a HOGYAN-okat a http://metalab.unc.edu/pub/Linux/docs/HOWTO címen.

A Linux legtöbb dokumentációját megtalálod a A Linux Dokumentációs Project honlapja címen.

Ha végképp kétségbeestél, küldj levelet a `mail-server@rtfm.mit.edu` címre, a levél törzse legyen ```help`'', majd kövesd a kapott utasításokat.

## 11.6 Memórialemez használat.

Nagyon jó leírást találsz a Linux kernel mellett található dokumentációban az új memórialemez-kód működéséről. Lásd: /usr/src/linux/Documentation/ramdisk.txt. Ezt Paul Gortmaker írta, és tartalmaz egy fejezetet a tömörített memórialemezekről.

## 11.7 A Linux betöltési folyamata.

A Linux betöltő folyamatának részletesebb ismertetéséhez íme néhány kiindulási pont:

- A Linux Rendszeradminisztrátorok Kézikönyvének van egy a betöltéssel foglalkozó fejezete, lásd: http://metalab.unc.edu/LDP/LDP/sag/c1582.html
- A LILO ``Technikai áttekintésében'' a http://metalab.unc.edu/pub/Linux/system/boot/lilo/lilo-t-21.ps.gz címen megtalálható a betöltési folyamat kifejezetten technikai, alacsony szintű leírása, egészen addig, amíg a kernel elindul.
- A forráskód a kézikönyvek alapja. Alább néhány az indítás folyamatához kapcsolódó kernel állományt találsz. Ha megvan a Linux kernel forráskódja, megtalálod ezeket az állományokat a gépeden az /usr/src/linux alkönyvtárban. Más lehetőség, hogy megnézed Shigio Yamaguchi (shigio@wafu.netgate.net) nagyon szép hypertext-es kernel böngészőjét a http://wafu.netgate.net/linux/ címen. Néhány fontos állomány:
  arch/i386/boot/bootsect.S,setup.S

    A bootszektor számára tartalmaz assembly kódot.

  arch/i386/boot/compressed/misc.c

    A kernel kitömörítéséhez tartalmaz kódot.

  arch/i386/kernel/

    Ez az alkönyvtár tartalmazza a kernel inicializációs kódját. A `setup.c` tartalmazza a memórialemez szót.

  drivers/block/rd.c

    A memórialemez meghajtó szoftverét tartalmazza. A `rd_load` és a `rd_load_image` eljárások blokkokat olvasnak egy eszközről a memórialemezre. Az `identify_ramdisk_image` eljárás meghatározza, hogy milyen állományrendszert talált, és tömörítve van-e.

Következő Előző Tartalom