Linux Indítólemez HOGYAN: Bevezetés.

Következő Előző Tartalom

## 1. Bevezetés.

Megjegyzés: Ez a dokumentáció elavult lehet. Ha a címlapon szereplő dátum több, mint hat hónappal ezelőtti, nézd meg a Linux Documentation Project holapon ( http://metalab.unc.edu/LDP/HOWTO/Bootdisk-HOWTO.html), hogy nincs-e frisebb verzió.

Bár ez a dokumentáció jól olvasható sima szöveges formátumban, sokkal jobban néz ki Postscript (`.ps`) vagy HTML formátumban, mert tipográfiai jeleket is használunk. Ajánljuk, hogy ezek valamelyikét használd.

## 1.1 Verzió megjegyzések.

Graham Chapman (`grahamc@zeta.org.au`) írta az eredeti Bootdisk-HOWTO-t és a 3.1-es verzióig ő támogatta. Tom Fawcett (`fawcett@croftj.net`) sok dolgot hozzátett a 2.0-s kernel miatt, és ő a dokumentáció karbantartója a 3.2-es verziótól kezdve. Chapman eredeti dokumentációjának nagyrésze változatlanul megmaradt.

A Bootdisk-HOWTO fordítását, az Indítólemez-HOGYAN-t Bábos Balázs (bbk@swi.hu) készítette.

Ez a dokumentáció a 2.0-ás és későbbi kernelekhez készült. Ha ennél régebbi kerneled van (1.2.xx vagy korábbi), nézd meg e dokumentáció korábbi verzióit, melyeket a Graham Chapman honlapja helyről szerezhetsz be.

Ezek az információk kifejezetten Intel Linux platformra készültek. Az itt található dolgok nagyrésze más processzorú Linux rendszerben is felhasználhatók, de nincs saját tapasztalatunk e téren. Ha valaki rendelkezik más platform indítólemezének elkészítésében tapasztalattal, kérjük vegye fel velünk a kapcsolatot.

## 1.2 Visszacsatolás és köszönet-nyilvánítás.

Szívesen fogadunk minden a dokumentációval kapcsolatos pozitív vagy negatív visszajelzést. A legjobb tudásunk szerint próbáltuk meg összeállítani az itt található utasításokat és információkat, hogy helytállóak és megbízhatóak legyenek. Légyszíves értesíts minket, ha hibát vagy elírást találnál.

Köszönjük sokatoknak, akik segítettetek javításokkal és ötletekkel. A közreműködésetek tette sokkal jobbá, nélkületek nem sikerült volna.

Megjegyzéseket, javításokat, kérdéseket a készítő fentebb olvasható E-mail címére küldheted. Nem bánom, ha kérdésekre kell válaszolnom, de először olvasd el a Hibajavítást-t.

## 1.3 Terjesztési jogosultság.

Copyright © 1995,1996,1997,1998,1999 by Tom Fawcett and Graham Chapman. Ez a dokumentáció szabadon terjeszhető a Linux Documentation Project License ( http://metalab.unc.edu/LDP/COPYRIGHT.html) figyelembevételével. Fordulj a készítőkhöz, ha nem tudsz hozzájutni a licenszhez.

Ez egy ingyenes dokumentáció. Abban a reményben terjesztjük, hogy hasznos lehet, de bármiféle garancia nélkül.

Következő Előző Tartalom