Linux Indítólemez HOGYAN: Kernel választása.

Következő Előző Tartalom

## 5. Kernel választása.

Ebben a pillanatban már van egy teljes tömörített gyökér állományrendszered. A következő lépés, hogy választasz egy kernelt. A legtöbb esetben lehetőséged van arra, hogy a saját, éppen használatban lévő kerneledet használd, és azzal induljon az indítólemezed. Mégis, van olyan eset, amikor célszerűbb inkább egy külön kernelt készíteni a lemezed számára.

Az egyik ok lehet a méret. Ha egyetlen indító/gyökér lemezt készítesz, a kernel lesz az egyik legnagyobb állomány a lemezen, tehát le kell csökkenteni a kernel méretét amennyire csak lehetséges. Ahhoz, hogy lecsökkentsd a kernel méretét, csak a kívánt rendszer számára minimálisan szükséges szolgáltatásokhoz tegyél bele támogatást. Ez azt jelenti, hogy minden olyan dolgot, amire nincs szükséged, ki kell hagynod belőle. A hálózatot például jó dolog kihagyni belőle, úgy, mint minden olyan lemez meghajtó szoftvert, és egyéb eszközöket, amikre nincs szükség a betöltő/gyökér rendszer futtatásához. Mint korábban is említettem, a kernelednek feltétlenül tartalmaznia kell a memórialemez és az ext2 támogatást.

Miután kitaláltad, hogy mik lesznek a kernelbe befordított minimális szolgáltatások, ki kell találnod, hogy miket kell visszarakni. Valószínűleg a legtöbb átlagos indító/gyökér lemez rendszer használata sérült gyökér állományrendszer vizsgálata és helyreállítása miatt következik be, és ahhoz, hogy ezt megtehesd, kernel támogatásra lehet szükséged. Például, ha olyan szalagon találhatóak a mentéseid, amik Ftape-et használnak a szalagos egységhez való hozzáféréshez, nem fogod tudni helyreállítani a rendszeredet a szalagos mentésedből. Újra kell telepítened a Linux-ot, le kell töltened és újratelepítened az ftape-t, majd ezek után megpróbálhatod olvasni a mentéseidet.

A lényeg, hogy minden a mentéseid elkészítéséhez használt kernel B/K támogatást célszerű az indító/gyökér lemezed kernelébe is belefordítani.

A kernel elkészítésének pontos leírását a kernellel kapott dokumentációban részletesen megtalálod. Viszonylag könnyű követni, tehát kezdjed az /usr/src/linux alkönyvtárban a keresést. Ha problémád van kernel készítéssel, valószínűleg nem is kellene indító/gyökér lemez készítésével foglalkoznod. Ne felejtsd el tömöríteni a kernelt a ```make zImage`'' paranccsal.

Következő Előző Tartalom