Linux Indítólemez HOGYAN: Bevezetés.

Következő Előző Tartalom

## 2. Bevezetés.

A Linux indítólemezek több esetben hasznosak lehetnek, mint például:

- Új kernel tesztelése.
- Lemezhiba utáni helyreállítás -- bármi, az elveszett indító szektortól kezdve a merevlemez fejének összetöréséig.
- Letiltott rendszer javítása. Súlyos hiba, ha root-ként használhatatlanul hagyva a rendszert kiléphetsz belőle, és indító lemezre lesz szükséged a helyreállításához.
- Olyan kritikus rendszer állományok frissítésekor, mint például a `libc.so`.

Több lehetőség áll rendelkezésedre, hogy beszerezz indító lemezeket:

- Használhatod például a Slackware disztribúció lemezeit. Ezek legalább lehetővé teszik, hogy Linux rendszert indíts.
- Használhatsz mentő csomagokat, amiket arra terveztek, hogy biztonsági indító lemezt készíthess velük.
- Vizsgáld meg, hogy mi szükséges az összes lemez működéséhez, és készítsd el a sajátod.

Néhányan ez utóbbit választják, azaz saját maguk készítik el a rendszerindító lemezeiket. Így ha valami elromlik, ki tudják találni, hogy mi a teendő a megjavításához. Ezen kívül ez egy jó módszer arra, hogy megtanulják, hogy is működik egy Linux rendszer.

Ez a dokumentáció feltételezi, hogy van némi jártasságod a Linux rendszer-adminiszráció alapkérdéseiben. Például nem árt tudnod, hogy mik azok az alkönyvtárak, állományrendszerek és floppy lemezek. Ezen kívül jó ha tudod használni a `mount` és a `df` parancsokat, valamint ismerned kell, hogy a /etc/passwd és fstab állományok mire jók, és hogyan néznek ki. Nem árt, ha azt is tudod, hogy a legtöbb parancsot, amit ebben a HOGYAN-ban is használunk root-ként kell futtatnod.

A saját indítólemezed a semmiből való elkészítése meglehetősen bonyolult dolog. Ha még nem olvastad el a Linux GYIK-et és az olyan idevágó dokumentációkat, mint a Linux Telepítés HOGYAN és a Linux Telepítési Kézikönyv, nem ajánlatos indítólemez készítésével próbálkoznod. Ha csak vészhelyzetek esetére kell egy működő indítólemez, sokkal egyszerűbb, ha letöltesz egy megfelelő változatot magadnak. Nézd meg a Előre elkészített indítólemezek függeléket lejjebb, hogy hol is találod ezeket.

Következő Előző Tartalom